হোটেল রুমে ‘কামাগ্রা’র বোতল! হৃদরোগে মৃত্যু হয়নি শেন ওয়ার্নের?

ওয়েব ডেস্ক: তিন বছর আগে মারা গিয়েছেন অস্ট্রেলিয়ার কিংবদন্তি ক্রিকেটার (Australian Cricketer) শেন ওয়ার্ন (Shane Warne)। ২০২২ সালের ৪ মার্চ, থাইল্যান্ডের একটি হোটেল থেকে তাঁর মৃতদেহ উদ্ধার করা হয়। কিন্তু তাঁর মৃত্যু নিয়ে এখনও দানা বাঁধছে নতুন রহস্য (Shane Warne Death Controversy)। শুরুতে জানানো হয়েছিল, হৃদ্‌রোগে আক্রান্ত হয়েই (Heart Attack) মৃত্যু হয়েছে ওয়ার্নের। কিন্তু সম্প্রতি নতুন এক প্রতিবেদনে উঠে এসেছে এক চাঞ্চল্যকর তথ্য। প্রতিবেদনে দাবি করা হয়েছে, যে যেখানে তাঁর মৃতদেহ উদ্ধার হয়, সেই হোটেল রুমে একটি বিশেষ ওষুধের বোতল পাওয়া গিয়েছিল, যেটিকে পরে রহস্যজনকভাবে সরিয়ে দেওয়া হয়।

এক আন্তর্জাতিক সংবাদমাধ্যমে প্রকাশিত এক প্রতিবেদন অনুযায়ী, ওয়ার্নের হোটেল রুম থেকে ‘কামাগ্রা’ নামে যৌনক্ষমতা বৃদ্ধিকারী একটি ওষুধের বোতল উদ্ধার করা হয়েছিল। তবে তদন্তকারী কর্মকর্তাদের সেই বোতলটি সরিয়ে ফেলার নির্দেশ দেওয়া হয়। চাঞ্চল্যকরভাবে, পুলিশের অফিসিয়াল রিপোর্টে ওই ওষুদের বোতলের কোনও উল্লেখই নেই।

আরও পড়ুন: CSK বা MI নয়, IPL-এর ‘চেজ মাস্টার’ KKR! রয়েছে এই বিরল রেকর্ডও

নাম প্রকাশে অনিচ্ছুক এক পুলিশকর্মী জানান, তাঁদের ঊর্ধ্বতন কর্মকর্তারা বোতলটি সরিয়ে ফেলতে নির্দেশ দিয়েছিলেন। তাঁর মতে, এটি ছিল এক ষড়যন্ত্র, যাতে ওয়ার্নের ভাবমূর্তি অক্ষুণ্ণ রাখা যায়। তিনি আরও জানান, “অস্ট্রেলিয়ার সিনিয়র তদন্তকারী আধিকারিকদের নির্দেশেই এই পদক্ষেপ নেওয়া হয়। তাঁরা চেয়েছিলেন, শেন ওয়ার্নের মৃত্যুর প্রকৃত কারণ গোপন রাখা হোক। কারণ, এতে অনেক প্রভাবশালী ব্যক্তি জড়িত ছিলেন।”

উল্লেখ্য, আন্তর্জারিক ক্রিকেটের ইতিহাসে অন্যতম সেরা লেগ স্পিনার হিসেবে নাম রয়েছে শেন ওয়ার্নের। তিনি অস্ট্রেলিয়ার হয়ে মোট ১৪৫টি টেস্ট এবং ১৯৪টি একদিনের ম্যাচ খেলেছেন। তাঁর ঝুলিতে রয়েছে ১০০১টি আন্তর্জাতিক উইকেট। যা আজও একটি অক্ষত রেকর্ড।